Uzvaras Līdums

Uzvaras Līdums ir ciems Olaines novada Olaines pagastā. Izvietojies pagasta rietumu daļā pie autoceļa V1088  no pagasta centra Jaunolaines,  no novada centra Olaines un  no Rīgas centra.

 Vēsture 
Uzvaras Līdumu izveidoja 1936. gadā toreizējā Jelgavas apriņķa Pēternieku pagastā, nosusinot purvu 250 ha platībā un ierīkojot 16 paraugsaimniecības, kuras īpašumā ar zemkopības ministra norādījumu saņēma Latvijas armijas Brīvības cīņu veterāni - izvēloties no 100 ģimenēm, kas pieteicās pretendentu atlasei.Olaines pagasta teritorijas attīstības programma. 2008.  

Katram jaunsaimniekam valsts piešķīra 13–14 hektārus lielu zemi, 50 000 ķieģeļu un 254 kubikmetrus grants, kā arī nodrošināja mājas projektu, pēc kura ēka jāuzceļ sešu gadu laikā. 70 vīri ar rokām izraka novadgrāvjus, pa kuriem purva ūdeni novadīja uz Misas upi. Galvenais kanāls bija 3,5 metrus dziļš un 11 metrus plats. Uzvaras Līduma atklāšanas svētki notika 1936. gada 23. septembrī, piedaloties prezidentam Kārlim Ulmanim.Ulmaņa izlolotais paraugciems brīvības cīnītājiem Olaines purvos. Uzvaras Līduma liktenis cauri laikiem lsm.lv (2023)

 Atsauces 

Kategorija:Latvijas skrajciemi